Item den dach van rechte die op heden diende tusschen gielise
zoeten op deen zijde en janne coremans ter ande als vander
eede margrieten des vors jans werdynne dair zij met vonisse
toegewijst was Es verstelt tot van heden in viii dagen naestc
cor oibus scabinis dempto abs no xii
Item vanden stoote ende dscorde die uutsteet en enichsins geweest
es totten daghe van heden tusschen roelofve vranx ter eens
zijden ende gorise vranx zijnen sone ter ande hebben hen de selve
ptien bij onderwise van huen vrienden gesubmitteert ende
verbonden inde eendrechtighe uutsprake en veryffingen jans
vanden borchoven lodewijcx roelofs jans de paye en henricx
van lynte in suller vueghen dat de vors ptien hue eyssche te
beiden zijden den vors seggen ingescrifte overgheven zullen
bynnen viii dagen naestcomen dair op dand zijn verant
weerden oic ingescrifte ovgheve sal bynnen viii dagen dair na
vervolgen En dan zullen de voirs seggen nemen informacie
en hoen thoenisse ofts behoeft en doen hue uutsprake
bynne xiiii nachten dair na volgen op dat zijs eens geworde
connen en oft zijs niet eens geworden en connen zullen zij
bynnen viii daghen dair na halen een vonisse ind saken
vanden scepen van loven om den wijn hmitt rat kers roelants
noxi
Item uut dien dat schijnt dat de weduwe plissis wilen van vorst
vornemen soude willen dat willem paternoster die des selfs
pliss borghe was van zijnd vorsterien sculdich wae inder voirs
borchtocht te bliven staen zoe langhe hue hueringe duerde
En al wart dat bij eenen anden de selve vorsterie worde
bedient Soe es opden dach van heden ten versueke des
vors willems prur bijder stat raide geclaert en ovdraghen
dat de selve willem en dande borghen des voirs plissis
niet gelast noch gepraempt en zullen worden noch